《抱瓮轩》
宋代·李复

扰扰谁知巧丧生，惟君智巧不关心。
为能悬解如庄叟，会识真风在汉阴。
閒笑重轻争俯仰，静忘身世任浮沉。
堪嗟混沌亡来久，今独怜君踵息深。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。